La planificació del Sistema Ferroviari de Catalunya
El Pla d'infraestructures de transport de Catalunya
La planificació dels serveis de transport ferroviari
Els ferrocarrils de titularitat privada
Projecció i construcció d'infraestructures ferroviàries
Consideració urbanística de les infraestructures ferroviàries i de les zones de servei ferroviari i incidència en el planejament
Domini públic ferroviari, zones de protecció i línia d'edificació
Normes d'aplicació en les zones de domini públic i de protecció
L'administració i la regulació de les infraestructures ferroviàries
L'ens infraestructures ferroviàries de Catalunya
Règim de fiscalització i comptabilitat
L'administració de les infraestructures ferroviàries
Regulació de l'accés a la xarxa
Adjudicació de capacitat d'infraestructura
Mesures especials en cas de pertorbacions del trànsit ferroviari
Drets d'ús de la capacitat d'infraestructura
La Comissió de Regulació Ferroviària
Llicència i autorització d'empresa ferroviària
Autorització d'empresa ferroviària
Obtenció de l'autorització d'empresa ferroviària
Vigència de l'autorització d'empresa ferroviària
Normes específiques per als sistemes tramviaris
Domini públic i zones de protecció
Aspectes urbanístics dels sistemes tramviaris supramunicipals
Llicències per a obres d'instal·lació i explotació de sistemes tramviaris de caràcter supramunicipal
Manteniment i conservació de la infraestructura tramviària
Seguretat en el transport ferroviari
Supressió i reordenació de passos a nivell
Taxes per autoritzacions i certificats de seguretat
Taxes per atorgament de títols a personal ferroviari i per homologació de material rodant
Cànon per la utilització de les infraestructures ferroviàries
Règim jurídic, meritació i gestió
Classificació de les infraccions
Infraccions i sancions específiques en matèria de circulació i conducció
Disposició addicional Primera - Disposició addicional Setzena
Adaptació de l'empresa Ferrocarrils de la Generalitat de Catalunya
Xarxa tramviària del Trambaix i el Trambesòs
Actualització dels imports de les sancions
Adaptació del règim jurídic del ferrocarril metropolità de Barcelona
Interoperabilitat del sistema ferroviari de catalunya
Control del frau en el transport ferroviari de viatgers
Catàleg de les infraestructures i els serveis del sistema de transport públic
Determinacions sobre el Pla d'infraestructures del transport de Catalunya
Infraestructures ferroviàries en ports i aeroports
Condicions generals de contractació del transport ferroviari de mercaderies
Preservació del material històric ferroviari
Coordinació en matèria de seguretat ferroviària
Agència de Seguretat Ferroviària
Administració de les infraestructures ferroviàries
Funcions de la Comissió de Regulació Ferroviària
Reconeixement de les habilitacions per a tasques ferroviàries
Indemnitzacions per responsabilitat
Per a construir una infraestructura ferroviària o modificar-ne una d'existent, s'ha de redactar un estudi informatiu i un projecte constructiu.
L'estudi informatiu i els projectes bàsics que comportin la modificació rellevant d'un estudi informatiu aprovat s'han de sotmetre al procediment d'avaluació d'impacte ambiental en els casos en què ho determini la legislació ambiental, d'acord amb aquesta.
La redacció d'un estudi informatiu no és necessària si es tracta d'obres de reposició, de conservació, de condicionament de traçat, d'accessibilitat a les estacions, de supressió de passos a nivell o de qualsevol altra mena que no comportin cap modificació substancial de les infraestructures.
L'estudi informatiu es compon de la memòria, els annexos tècnics, els plànols i el pressupost.
També ha d'incorporar un estudi d'alternatives; un estudi d'impacte ambiental de les diverses opcions plantejades amb el contingut que determina la legislació vigent d'avaluació d'impacte ambiental; els altres estudis que, en cada cas, exigeixin les altres normatives sectorials aplicables; la previsió de punts d'accés per a salvament; l'inventari de serveis afectats que s'han de reposar, i la identificació gràfica dels terrenys afectats corresponents a l'alternativa seleccionada.
L'estudi informatiu s'ha d'elaborar i aprovar d'acord amb el que s'estableixi per reglament.
Aquest procés ha d'incloure un tràmit d'audiència als ens locals afectats, per al qual s'ha de fixar un termini que no pot ésser inferior a trenta dies; un tràmit d'informació institucional als departaments de la Generalitat i les altres administracions les competències dels quals tinguin incidència en l'objecte de l'estudi, i un tràmit d'informació pública perquè les persones interessades puguin formular al·legacions sobre l'interès general de la infraestructura, la concepció global del traçat o la compatibilitat mediambiental.
Aquesta informació pública és independent de la que escaigui en cas d'expropiació forçosa.
El projecte constructiu es compon de la memòria, els annexos tècnics, els plànols, el plec de prescripcions i el pressupost.
També ha d'incorporar l'inventari de serveis afectats que s'han de reposar, la relació de béns i drets afectats i, en els casos en què es determini per reglament, un estudi de seguretat.
S'ha d'aprovar un projecte bàsic que incorpori les modificacions rellevants respecte a l'estudi informatiu aprovat si, en el procés d'elaboració del projecte constructiu, es detecta la necessitat d'incorporar-n'hi per raons d'interès públic.
Abans d'aprovar-lo, el projecte bàsic s'ha de sotmetre a audiència, en particular dels ens locals afectats, i, si escau, a informació pública, tràmit en el qual les al·legacions solament poden versar sobre les referides modificacions.
Una vegada aprovat el projecte bàsic, el seu contingut s'ha d'incorporar al projecte constructiu corresponent i s'ha de continuar l'elaboració d'aquest fins que s'aprovi definitivament.
S'ha de tramitar i aprovar un nou estudi informatiu o un nou projecte constructiu, en funció de la importància de les modificacions i en els termes i amb les condicions que s'estableixin per reglament, abans d'introduir modificacions en el projecte constructiu aprovat i en execució, que solament es poden introduir per raons d'interès públic.
Els estudis i els projectes d'infraestructures ferroviàries han d'ésser aprovats pel departament competent en matèria d'infraestructures i serveis de transport.
Així mateix, comporten l'aplicació de les limitacions a la propietat que estableix aquesta llei.
Els estudis i els projectes a què fa referència aquest article han de complir les normes aplicables en matèria d'accessibilitat integral a les infraestructures i els serveis de transport ferroviari i en matèria de protecció civil i seguretat.
Els projectes constructius d'obres ferroviàries que s'hagin d'executar majoritàriament en un àmbit urbà i que comportin obres i instal·lacions que incideixen en els espais públics municipals s'han de sotmetre a informe de l'ens local abans d'aprovar-los.
Aquest informe s'ha d'emetre en el termini d'un mes des de la recepció de la documentació pertinent.
Si no s'emet en aquest termini, poden prosseguir les actuacions.
S'ha de donar informació complementària de la informació pública, en el cas d'estudis informatius referents a infraestructures ferroviàries que s'hagin de construir al subsòl d'espais edificats als nuclis urbans de les poblacions, de la manera que s'estableixi per reglament, a les persones i les entitats directament afectades per l'obra.
La valoració de les indemnitzacions i danys a què doni lloc l'ocupació temporal, sempre que sigui possible avaluar-les prèviament a l'ocupació, l'ha oferir l'Administració per mitjà d'un acord amb el propietari en un termini de deu dies a comptar de la declaració d'emergència.
Si l'oferta és rebutjada expressament pel propietari, les parts han d'elevar, durant els vint dies posteriors, llurs taxacions fonamentades a l'òrgan competent perquè les valori de conformitat amb la legislació d'expropiació forçosa.
Aquest òrgan ha de resoldre amb caràcter executori en el termini de deu dies.
Per al compliment del que estableix l'apartat 1, l'Agència exerceix les funcions següents:
a) Vetllar pel manteniment general de la seguretat en la circulació del Sistema Ferroviari de Catalunya mitjançant la supervisió del compliment de les obligacions dels diferents actors en aquesta matèria; i també, exercir la potestat sancionadora en matèria de seguretat ferroviària.
b) Autoritzar la posada en servei dels subsistemes estructurals que constitueixen el sistema ferroviari i dels vehicles que hi circulen, i comprovar que mantenen els requisits.
c) Expedir, renovar, modificar o revocar els certificats de seguretat i les autoritzacions de seguretat de les empreses ferroviàries o dels administradors d'infraestructura i supervisar-los posteriorment.
d) Proposar, elaborar i desenvolupar el marc normatiu de seguretat i supervisar el compliment d'aquesta normativa per part dels agents del sistema ferroviari.
e) Atorgar, renovar, suspendre i revocar les llicències i els títols de conducció del personal ferroviari.
f) Concedir, suspendre o revocar l'homologació dels centres de formació i de reconeixement psicofísic del personal ferroviari.
g) Concedir, suspendre o revocar l'homologació dels centres de manteniment de material rodant i la certificació de les entitats encarregades del manteniment d'aquest material.
h) Organitzar i gestionar el Registre especial ferroviari.
i) Altres de relacionades que li siguin encomanades per reglament.
Les empreses ferroviàries, abans de prestar serveis de transport sobre la xarxa d'infraestructures del Sistema Ferroviari de Catalunya, han d'obtenir el certificat de seguretat que expedeix l'Agència de Seguretat Ferroviària d'acord amb el procediment que sigui establert per reglament.
El certificat de seguretat ha de garantir que l'empresa ferroviària presta serveis de transport d'acord amb el pla d'autoprotecció de les infraestructures ferroviàries i amb les condicions de seguretat establertes en matèria de gestió de la seguretat, de personal de conducció i acompanyament i de material rodant.
El departament competent en matèria d'infraestructures i serveis de transport ha d'establir per reglament les condicions i els requisits per a homologar i registrar el material rodant que presti serveis en la xarxa d'infraestructures del Sistema Ferroviari de Catalunya, i també el règim d'autorització i funcionament dels centres d'homologació d'aquest material.
L'Agència de Seguretat Ferroviària té naturalesa administrativa d'organisme autònom administratiu, compleix les funcions que determina l'article 46 i es regeix per la legislació sectorial ferroviària i pels seus estatuts, que han d'ésser aprovats pel Govern.